Sekolah Menengah Kebangsaan Seri Indah

**Sekolah Menengah Kebangsaan Seri Indah** merupakan sekolah yang terletak di Seri Kembangan, Selangor.

## Sejarah
**Sekolah Menengah Kebangsaan Seri Indah** atau nama ringkasnya *SMK Seri Indah* telah ditubuhkan pada 1 November 1995 dan diberi nama Sekolah Menengah Kebangsaan Seri Serdang (2). Mulai 3 Oktober 1996, namanya ditukar menjadi Sekolah Menengah Kebangsaan Seri Indah sebagaimana yang disyorkan oleh Pengetuanya, Cik Genevieve Kong Lan Hoh dan menjadi sebagai nama rasmi sekolah.

Cik Genevieve Kong Lan Hoh telah dilantik sebagai pengetua sekolah pertama pada tarikh 1 November 1995. Pada awal penubuhan sekolah, guru-guru sekolah hanya terdiri daripada 27 orang, termasuk Pengetua Cik Genevieve Kong Lan Hoh, empat orang Penolong Kanan, guru-guru lain dan juga dua orang staf sokongan. 

Pada awalnya, Sekolah Menengah Kebangsaan Seri Indah menumpang seketika di Sekolah Kebangsaan Taman Universiti Indah, Seri Kembangan buat sementara waktu kerana bangunan sekolah masih dalam proses pembinaan dan akhirnya telah siap dibina pada awal bulan Mac 1998. Majlis penyerahan kunci dirasmikan oleh Ketua Sektor Pembangunan, Tuan Haji Sallehuddin berlangsung pada 18 Mac 1998. Akhirnya sesi persekolahan pertama di sekolah sendiri bermula pada tanggal 1 April 1998.

Bangunan sekolah ini ditempatkan di satu kawasan seluas 5 ekar dan mempunyai empat blok yang mengandungi empat tingkat setiap satunya. Sekolah ini juga turutkan mempunyai dua buah makmal komputer yang turut digunakan untuk penggunaan para pelajar.
Pada tahun 2011, Sekolah Menengah Kebangsaan Seri Indah mempunyai seramai 892 pelajar lelaki dan 825 pelajar perempuan, menjadikan jumlah keseluruhan sebanyak 1717 orang murid yang ditempatkan di 60 buah kelas yang mempunyai dua sesi iaitu sesi pagi dan sesi petang. Murid-murid terdiri daripada pelbagai lapisan bangsa iaitu Melayu, Cina, India dan lain-lain kaum yang terdapat di Malaysia. Guru-guru bagi sesi pagi seramai 99 orang dan bagi sesi petang pula seramai 41 orang menjadikan jumlah keseluruhannya sebanyak 140 orang guru yang mengajar di sekolah ini termasuklah hang lisa. Staf sokongan pula dibantu seramai 14 orang.

## Visi dan misi
;Visi
Sekolah Menengah Kebangsaan Seri Indah 
Sekolah Cemerlang Zon Serdang - Serdang Puchong Tahun 2013

;Misi
* Berusaha meningkatkan kecemerlangan akademik dan menguasai kemahiran sains dan teknologi melalui pengajaran dan pembelajaran berkesan.
* Menggunakan strategi dan kaedah P & P yang berkesan mengikut keupayaan, kebolehan dan kesesuaian pelajar.
* Memantapkan peranan pentadbiran, guru, ibu bapa dan pelajar agar seiring ke arah mengoptimumkan kejayaan akademik.
* Menyediakan persekitaran yang kondusif, ceria dan bermaklumat ke arah memupuk minat pelajar menjiwai kepentingan ilmu.
* Mempertingkatkan aplikasi dan tahap pengkonsepan ilmu untuk mentaakul dan menganalisis serta memperluas cara pemikiran yang lebih saintifik.
* Mempelbagaikan program motivasi, teknik belajar, teknik menjawas soalan, latih tubi dan kelas tambahahan untuk kecemerlangan pelajar.
* Menanam rasa tanggungjawab dan komitmen yang tinggi untuk berjaya dengan cemerlang dalam kalangan semua pihak khususnya para pelajar.

## Lagu sekolah
*Sekolah kami seri dan indah*  
*Bertemakan sekolah penyayang*
*Pengajaran pelbagai kaedah*
*Demi pencapaian yang cemerlang*

*Marilah kita menyahut cabaran*
*Kerana kita barisan hadapan*
*Berikhtiar kita hingga berjaya*
*Demi negara yang tercinta*

*Kami berjanji rajin belajar*
*Jangan mudah berputus asa*
*Berganding bahu ilmu dikejar*
*Yakinlah kami akan berjaya*

*Marilah kita menyahut cabaran*
*Kerana kita barisan hadapan*
*Berikhtiar kita hingga berjaya*
*Demi negara yang tercinta*

## Barisan pentadbir
Terkini

## Pautan luar
*Portal Rasmi Sekolah
*Facebook Sekolah Menengah Kebangsaan Seri Indah
*Sudut PPDA Sekolah Menengah Kebangsaan Seri Indah
*Facebook KRS Seri Indah
*Facebook BSMM Seri Indah